|  |  |  |
| --- | --- | --- |
| **Komisija za knjižnični sistem UM** |  | **konstitutivna seja**  |
| **Vodja sestanka:** mag. Dunja Legat (s pooblastilom)**Zapisnik:** Borut Gaber, mag. Dunja Legat |  | **Datum: 29. 03. 2018****Ura: 13:00 – 14:30**  |

**Zapisnik konstitutivne seje**

**Prisotni**: mag. Dunja Legat (UKM, s pooblastilom), doc. dr. Blaž Markelj (FVV), Ines Luetić Gusel (EPF), prof. dr. Irena Ban (FKKT), red prof. dr. Dragica Haramija (PeF), mag. Jerneja Prostor (PF), doc. dr. Tadeja Kraner Šumenjak (FKBV), Anita Breceljnik (FOV), Mojca Garantini (FF), Mojca Markovič (FERI), Nevenka Balun (FZV), izr. prof. dr. Simon Špacapan (FS), doc. dr. Uroš Maver (MF), Nina Malovrh (FT)

**Odsotni:** dr. Zdenka Petermanec (UKM, opr.), doc. dr. Peter Šenk (FGPA, opr.), prof. dr. Uroš Milutinovič (FNM), dr. Vesna Mia Ipavec (FL), izr. prof. dr. Zdravko Praunseis (FE, opr.), David Borlinič Gačnik (ŠS UM), Jure Pirc (ŠS UM, opr.), Aljaž Sekolovnik (ŠS UM, opr.)

**Vabljeni:** /

**Dnevni red**:

1. Konstituiranje in ugotovitev sklepčnosti
2. Potrditev dnevnega reda
3. Seznanitev s Poslovnikom KISUM
4. Seznanitev z zapisnikom 13. seje z dne 9. 11. 2017
5. Program dela KISUM 2018
6. Skupne naloge knjižničnega sistema in finančno ovrednotenje
7. Razpis ARRS za sofinanciranje znanstvene literature (deziderati)
8. Oddajanje doktoratov v Proquest Dissertation and Theses Global (sprememba)
9. Osnutek Pravilnika o odprtem dostopu na UM
10. Razno

**Ad. 1: Konstituiranje in ugotovitev sklepčnosti**

Ob začetku seje je bilo prisotnih 14 od 21 predstavnikov članic UM oz. ŠS UM, ki so jih imenovali senati članic oz. Študentski svet UM. Seja je sklepčna.

Mag. Dunja Legat je navzoče pozdravila v imenu odsotne ravnateljice dr. Zdenke Petermanec. Seznanila jih je, da Komisija za knjižnični sistem deluje skladno s 344a. členom Statuta Univerze v Mariboru (Ur. L. RS, št. 29/2017, UPB12).

**SKLEP 1.1**: Komisija za knjižnični sistem se konstituira za mandatno obdobje 2018 – 2022 v naslednji sestavi:

1. dr. Zdenka Petermanec, Univerzitetna knjižnica Maribor
2. Nevenka Balun, Fakulteta za zdravstvene vede
3. prof. dr. Irena Ban, Fakulteta za kemijo in kemijsko tehnologijo
4. Anita Breceljnik, Fakulteta za organizacijske vede
5. Mojca Garantini, Filozofska fakulteta
6. red. prof. dr. Dragica Haramija, Pedagoška fakuteta
7. dr. Vesna Mia Ipavec, Fakulteta za logistiko
8. doc. dr. Tadeja Kraner Šumenjak, Fakulteta za kmetijstvo in biosistemske vede
9. Ines Luetić Gusel, Ekonomsko poslovna fakulteta
10. Nina Malovrh, Fakulteta za turizem
11. doc. dr. Blaž Markelj, Fakulteta za varnostne vede
12. Mojca Markovič, Fakulteta za elektrotehniko, računalništvo in informatiko
13. doc. dr. Uroš Maver, Medicinska fakulteta
14. prof. dr. Uroš Milutinovič, Fakulteta za naravoslovje in matematiko
15. izr. prof. dr. Zdravko Praunseis, Fakulteta za energetiko
16. mag. Jerneja Prostor, Pravna fakulteta
17. doc. dr. Peter Šenk, Fakulteta za gradbeništvo, prometno inženirstvo in arhitekturo
18. izr. prof. dr. Simon Špacapan, Fakulteta za strojništvo
19. David Borlinič Gačnik, Študentski svet Univerze v Mariboru (mandat do 20. 4. 2018)
20. Jure Pirc, Študentski svet Univerze v Mariboru (mandat do 20. 4. 2018)
21. Aljaž Sekolovnik, Študentski svet Univerze v Mariboru (mandat do 20. 4. 2018)

O sklepu je glasovalo 14 članov, od tega jih je 14 glasovalo ZA. Sklep je sprejet.

**Ad. 2: Potrditev dnevnega reda**

**SKLEP 2.1**: Člani Komisije za knjižnični sistem so potrdili dnevni red konstitutivne seje.

O sklepu je glasovalo 14 članov, od tega jih je 14 glasovalo ZA. Sklep je sprejet.

**Ad. 3: Seznanitev s Poslovnikom KISUM**

Mag. Dunja Legat je članom KISUM predstavila predlog sprememb Poslovnika KISUM.

**SKLEP 3.1**: Člani Komisije za knjižnični sistem so odločili, da se predlogi sprememb Poslovnika KISUM obravnavajo na naslednji seji, konstitutivna seja poteka po obstoječem poslovniku.

O sklepu je glasovalo 14 članov, od tega jih je 14 glasovalo ZA. Sklep je sprejet.

**SKLEP 3.2**: Članom Komisije za knjižnični sistem se pošlje predlog novega Poslovnika KISUM, v katerem so vidne oz. označene spremembe.

O sklepu je glasovalo 14 članov, od tega jih je 14 glasovalo ZA. Sklep je sprejet.

**Ad. 4: Seznanitev z zapisnikom 13. seje z dne 9. 11. 2017**

**SKLEP 4.1**: Člani Komisije za knjižnični sistem so se seznanili z zapisnikom 13. seje KISUM z dne 9. 11. 2017 in ga potrdili.

O sklepu je glasovalo 14 članov, od tega jih je 14 glasovalo ZA. Sklep je sprejet.

**Ad. 5: Program dela KISUM 2018**

Mag. Dunja Legat je predstavila program dela KISUM za leto 2018:

KISUM dosega svoj namen z opravljanjem naslednjih nalog (Iz poslovnika KISUM):

* obravnava meril, kriterijev in pravilnikov za izvajanje knjižnične in visokošolske dejavnosti ali (npr. Pravilnik o odprtem dostopu na UM);
* obravnava razvojne in letne načrte ter poročila s področja knjižnične dejavnost na UM (nor, skupne naloge knjižničnega sistema UM);
* obravnava samoevalvacijsko poročilo UKM in knjižnic članic UM (samoevalvacijo poročilo UKM in fakultetnih knjižnic 2016/2017);
* skupno pridobivanje knjižničnega gradiva in drugih informacijskih virov na ravni UM in priprava razpisov (npr. razpis ARRS za sofinanciranje znanstvene literature in baz podatkov, konzorcijsko povezovanje);
* koordiniranje delovanja enotnega knjižničnega sistema UM v skladu s strateškimi usmeritvami univerze in implementacija razvojnih storitev (npr. uresničevanje strategije univerze);
* obravnava probleme, ki so povezani z bibliografijo učiteljev in raziskovalcev in njeno redakcijo;
* koordinira aktivnosti na področju izgradnje digitalnih zbirk UM (COBISS, DKUM);
* skrbi za zagotavljanje dostopnosti elektronskih virov in storitev na daljavo;
* spremlja razvoj informacijskega opismenjevanja študentov in zaposlenih na UM;
* sodeluje z NUK-om, IZUM-om in Nacionalnim svetom za knjižničarstvo (npr. poročila s sestankov NUK, IZUM in NSKD, nacionalna strategija VK);
* spremlja promocijo knjižnične dejavnosti UM;
* spremlja razvoj založniške dejavnosti na UM;
* opravlja druge naloge s področja knjižnične dejavnosti po navodilih vodstva UM.

Akcijski načrt:

* obravnavanje osnutka Pravilnika o odprtem dostopu na UM,
* predstavitev skupnih nalog knjižničnega sistema UM,
* samoevalvacija za študijsko leto 2016/2017,
* oddaljen dostop do e-virov za »študente brez statusa«,
* nabava elektronskih informacijskih virov za 2019,
* nove storitve v okviru COBISS3/Izposoja (npr. spletni vpis),
* razvoj funkcionalnosti DKUM (načrt dela 2018),
* »ERASMUS Staff Training Week« v UKM.

**SKLEP 5.1**: Člani Komisije za knjižnični sistem so se seznanili s predlogom programa dela KISUM 2018. Ker je program povezan z vsebino poslovnika KISUM, se bo obravnaval in potrdil na naslednji seji.

O sklepu je glasovalo 14 članov, od tega jih je 14 glasovalo ZA. Sklep je sprejet.

**Ad. 6: Skupne naloge knjižničnega sistema in finančno ovrednotenje**

**SKLEP 6.1**: Člani Komisije za knjižnični sistem so se seznanili z gradivom, ki ga je ravnateljica UKM dr. Zdenka Petermanec predstavila na strateškem kolegiju dekanov 19. 3. 2018.

O sklepu je glasovalo 14 članov, od tega jih je 14 glasovalo ZA. Sklep je sprejet.

**Ad. 7: Razpis ARRS za sofinanciranje znanstvene literature (deziderati)**

**SKLEP 7.1**: Člani Komisije za knjižnični sistem so se seznanili s potekom razpisa ARRS za sofinanciranje znanstvene literature za leto 2019.

O sklepu je glasovalo 14 članov, od tega jih je 14 glasovalo ZA. Sklep je sprejet.

**Ad. 8: Oddajanje doktoratov v Proquest Dissertation and Theses Global (sprememba)**

**SKLEP 8.1**: Člani Komisije za knjižnični sistem so se seznanili s spremembami pri oddaji doktoratov v Proquest Dissertation and Theses Global.

O sklepu je glasovalo 14 članov, od tega jih je 14 glasovalo ZA. Sklep je sprejet.

**Ad. 9: Osnutek Pravilnika o odprtem dostopu na UM**

**SKLEP 9.1**: Člani Komisije za knjižnični sistem so se seznanili z osnutkom Pravilnika o odprtem dostopu na UM, ki ga bodo obravnavale tudi komisije pri Senatu UM, to so Komisija za znanstvenoraziskovalno dejavnost, Komisija za dodiplomski študij in Komisija za podiplomski študij.

O sklepu je glasovalo 14 članov, od tega jih je 14 glasovalo ZA. Sklep je sprejet.

**Ad. 10: Razno**

D. Legat je člane seznanila, da bo komisija za dodiplomski in podiplomski študij 10. aprila 2018 obravnavala naslednje dokumente:

* Skupne usmeritve za pripravo zaključnih del,
* Navodila o pripravi in oddaji elektronske oblike zaključnih del ter pogojih za začasno nedostopnost vsebine zaključnega dela,
* Navodila o preverjanju podobnosti vsebine elektronske oblike zaključnega dela z drugimi deli.

Člane Komisije za knjižnični sistem smo seznanili, da bodo 15. 5. 2018 od 13.30 do 15.30 v Glazerjevi dvorani potekale predstavitve kandidatov za rektorja UM. Predstavitve bodo poudarile pomen knjižnične dejavnosti in jih bo moderirala ravnateljica UKM dr. Zdenka Petermanec. Na predstavitev vabimo člane komisije za knjižnični sistem in sodelavce fakultetnih knjižnic.

Član komisije dr. Uroš Maver je povedal, da se na MF odločajo za nakup podatkovne zbirke Cochrane Library. D. Legat je povedala, da smo pred enim letom na prošnjo dekana prof. dr. Krajnca za MF že pridobivali ponudbo, vendar se takrat MF za nakup ni odločila. Prosila je, da zaradi koordinacijske vloge UKM pri nabavi baz in e-virov UKM o namerah glede nakupa le to obvestijo.

Dr. Tadeja Kraner Šumenjak je vprašala, ali se pri Univerzitetni založbi razmišlja o neodvisnem recenzentskem postopku. D. Legat je povedala, da založba ni tako organizirana in da odgovornost za vsebino (tudi za recenzentski postopek) nosi izdajatelj publikacije, to je članica UM. Povedala je, da je imenovana ožja delovna skupina v sestavi prof. dr. Marko Jesenšek, prof. dr. Martina Repas, prof. dr. Franc Janžekovič, doc. dr. Andrej Tibaut in mag. Dunja Legat, ki bodo razpravljali o konceptu založbe, usmeritvah razvoja založbe ter dokončali pripravljene osnutke aktov založbe.

Člani KISUM so razpravljali o dostopu do gradiva za seje KISUM, ki se je doslej pošiljalo pred sejo po elektronski pošti.

**SKLEP 10.1**: Za člane Komisije za knjižnični sistem se pripravi spletni portal (<https://shramba.um.si>), kamor se nalagajo gradiva pred sejami. Dostop se zagotovi članom KISUM z njihovo digitalno identiteto UM.

O sklepu je glasovalo 14 članov, od tega jih je 14 glasovalo ZA. Sklep je sprejet.

 za dr. Zdenko Petermanec,

 predsednico KISUM

 mag. Dunja Legat, po pooblastilu

V vednost:

* članom KISUM